Na temelju članka 17. stavka 1. alineje 4. Zakona o sustavu civilne zaštite (Narodne novine broj 82/15 i 118/18), članka 5. stavka 2. Uredbe o sastavu i strukturi postrojbi civilne zaštite (Narodne novine broj 27/17) i članka 31. Statuta Općine Popovac („Službeni glasnik Općine Popovac“ broj 1/20.), a sukladno Procjeni rizika od velikih nesreća na području Općine Popovac („Službeni glasnik Općine Popovac“ broj 6/18.) te Analize stanja sustava cvilne zaštite Općinsko vijeće Općine Popovac na \_\_\_. sjednici održanoj \_\_\_\_\_\_\_\_\_\_ 2020. godine, donosi

**O D L U K U**

 **o osnivanju Postrojbe civilne zaštite opće namjene Općine Popovac**

**Članak 1.**

Ovom se Odlukom ustrojava Postrojba civilne zaštite opće namjene Općine Popovac kao potpora za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

**Članak 2.**

Postrojba civilne zaštite opće namjene Općine Popovac prema strukturi sastoji se od upravljačke skupine i 2 operativne skupine. Upravljačka skupina sastoji se od 2 pripadnika, a svaka operativna skupina sastoji se od 8 pripadnika.

**Članak 3.**

Postrojba civilne zaštite opće namjene Općine Popovac postupa sukladno operativnom postupovniku koji donosi načelnik Stožera civilne zaštite.

**Članak 4.**

Mobilizacija Postrojbe civilne zaštite opće namjene Općine Popovac provodi se po nalogu općinskog načelnika sukladno Planu djelovanja civilne zaštite jedinice lokalne samouprave.

**Članak 5.**

Postrojbe civilne zaštite opće namjene popunjavaju se postupkom odabira najboljih kandidata iz kategorija građana koje su člankom 44. Stavak 1. Zakonom o sustavu civilne zaštite („Narodne Novine“ broj 82/15., 1118/18. i 31/20.) utvrđene kao potencijalne baze obveznika za popunu snaga civilne zaštite.

**Članak 6.**

Osobama koje su raspoređene u Postrojbu opće namjene izdaje se iskaznica pripadnika civilne zaštite. Evidenciju pripadnika postrojbi civilne zaštite vodi Jedinstveni upravni odjel Općine Popovac.

**Članak 7.**

Sredstva potrebna za ustrojavanje, opremanje, osposobljavanje i djelovanje Postrojbe civilne zaštite opće namjene osiguravaju se u proračunu Općine Popovac.

**Članak 8.**

Ova Odluka stupa na snagu osmog dana od dana objave u „Službenom glasniku Općine Popovac“.

KLASA:810-04/20-01/01

URBROJ:2100/08-01/20-01

Popovac, \_\_\_\_\_\_2020.g. Predsjednik Općinkog vijeća

 Martin Ivišić

**OBRAZLOŽENJE**

 Člankom 17. stavkom 1. alinejom 4. Zakona o sustavu civilne zaštite (Narodne novine broj 82/15) određeno je da predstavničko tijelo jedinice lokalne samouprave na prijedlog izvršnog donosi odluku o osnivanju postrojbi civilne zaštite.

Člankom 5. stavkom 2. Uredbe o sastavu i strukturi postrojbi civilne zaštite (Narodne novine broj 27/17) određeno je da se postrojbe civilne zaštite jedinica lokalne i područne (regionalne) samouprave osnivaju odlukom koju na prijedlog izvršnog tijela donosi predstavničko tijelo jedinice lokalne i područne (regionalne) samouprave nalaže se da jedinice lokalne samoprave i područne (regionalne) samouprave treba osnovati postrojbu civilne zaštite opće namjene koja se sastoji od jedne upravljačke skupine od dva člana te dvije operativne skupine sa osam pripadnika svaka.

 Načelnik Općine Popovac

 Zoran Kontak